Kolitis ulseratif

Kolitis ulseratif ( KU ) keadaan kronik jangka masa panjang yang mengakibatkan keradangan dan ulser pada kolon dan rektum .   Gejala utama penyakit ini adalah sakit perut dan cirit-birit bercampur darah .  Penurunan berat badan, demam, dan anemia juga mungkin berlaku.  Kebiasaanya, gejala berlaku secara perlahan lahan dan boleh berkisar diantara ringan sehingga sangat teruk.  Gejala yang berlaku selalunya berselang-seli, dimana wujud ketika dimana tiada gejala berlaku.  Komplikasi mungkin termasuk megakolon, keradangan mata, sendi atau hati, dan kanser kolon .  

Punca KU masih tidak diketahui.  Teori wujud dengan mengaitkan dengan disfungsi sistem imun, genetik, perubahan dalam bakteria usus normal, dan faktor persekitaran.   Terdapat kecederungan tinggi ia berlaku dinegara membangun, dengan teori mengaitkan berkaitan kurangnya pendedahan kepada masalah usus dan diet yang tidak sihat dinegara Barat.   Pembuangan apendiks pada awal usia mungkin membantu.  Diagnosis biasanya melalui kolonoskopi dengan biopsi tisu .  Ia adalah sejenis penyakit radang usus (IBD) bersama-sama dengan penyakit Crohn dan kolitis mikroskopik . 

Dengan mengubah diet, seperti menjaga diet tinggi kalori atau tanpa laktosa, mungkin akan membantu mengubati simptom.  Antara ubatan yang digunakan untuk merawat simptom dan mengurangkan penularan, termasuklah aminosalicylates seperti mesalazine atau sulfasalazine, steroid, imunosupresan seperti azathioprine dan terapi biologi .  Pembuangan kolon melalui pembedahan mungkin diperlukan jika penyakit itu teruk, tidak bertindak balas terhadap rawatan, atau jika komplikasi seperti kanser kolon berkembang.  Pembuangan kolon dan rektum secara amnya membantu penyembuhan.  

Sekitar 11.2 juta orang telah terjejas setakat tahun 2015  .  Setiap tahun, sekitar 1 hingga 20 individu untuk setiap 100,000 orang, atau 5 hingga 500 setiap 100,000 individu terjejas.   Penyakit ini lebih biasa di Amerika Utara dan Eropah berbanding kawasan lain.  Kebiasanya, ia dapat dilihat pada individu berumur 15 hingga 30 tahun, atau lebih pada 60 tahun.  Tiada perbezaan dalam jumlah jangkitan diantara lelaki dan perempuan.  Ia juga menjadi penyakit yang biasa berlaku sekitar tahun 1950-an.    Dengan rawatan yang sesuai risiko kematian dapat dikurangkan.  Kes pertama kolitis ulseratif berlaku sekitar tahun 1850-an. 

 Rujukan 

Kategori:Kesihatan
Kategori:Kolon